مسجد نبی یونس

مسجدِ نبی یونسؑ فلسطین کے ضلع الخلیل کی تحصیل حلحول میں واقع ہے۔ یہ وسطی فلسطینی پہاڑی خطے کے بلند ترین مقامات میں سے ایک پر، سطح سمندر سے 1027 میٹر کی بلندی پر قائم ہے۔ مسجد کے اندر ایک مزار موجود ہے جو حضرت یونسؑ سے منسوب ہے، اگرچہ اس نسبت کی قطعی تاریخی یا شرعی تصدیق نہیں ملتی۔ البتہ یہ معلوم ہے کہ اس مزار پر ایک قدیم مسجد تعمیر کی گئی تھی اور اس کے ساتھ ایک مینار بھی بنایا گیا تھا، جسے ایوبی فرمانروا عیسیٰ جو صلاح الدین ایوبی کے بھتیجے تھے نے سنہ 1226ء میں تعمیر کروایا۔

1224ء میں یاقوت الحموی نے اپنی کتاب معجم البلدان میں اس مزار کا ذکر کرتے ہوئے لکھا:

اسی طرح ابو حسن ہروی نے کتاب الإشارات لمعرفة الزيارات میں تحریر کیا:

قدیم مسجد اور مینار کا زیادہ تر حصہ وقت کے ساتھ ختم ہو گیا اور اس کا کچھ حصہ آج کی موجودہ بڑی مسجد میں شامل ہے۔ مزارِ حضرت یونسؑ کے قریب ایک ذیلی سڑک ایک اور نسبتاً کم معروف مگر نہایت اہم مزار تک پہنچاتی ہے۔ 1980ء کی دہائی کے اوائل میں یہاں ایک غیر متوقع دریافت ہوئی — دنیا کا دوسرا قدیم ترین اسلامی کتبہ جو محض اتفاقاً ملا اور آج بھی محققین کے لیے تجسس کا باعث ہے۔

مئی 2018ء میں بلدیہ حلحول کی مالی معاونت سے مسجد کی بحالی کا کام ہوا، جس میں مینار کی بنیادوں اور ستونوں کو مضبوط کیا گیا۔
 قبضے کی دھمکیاں 
اس بارے میں، جنوب مغربی کنارے میں آبادکاری کے امور کے ماہر عبد الہادی حنتش نے مركز فلسطينی للإعلام کو بتایا کہ قابض اسرائیلی انتظامیہ نے مغربی کنارے میں 800 مقامات کا منصوبہ تیار کیا ہے، جنہیں وہ اپنے دعوے کے مطابق یہودی ورثہ قرار دیتے ہیں، جن میں مذہبی مقامات اور مساجد بھی شامل ہیں، جیسے الخلیل میں حرم ابراہیمی شریف اور القدس میں مسجد اقصیٰ۔

حنتش نے وضاحت کی کہ قابض فوج اور آبادکار کئی مساجد پر بار بار حملے اور دراندازیاں کرتے ہیں، جنہیں وہ اپنے دعووں کے مطابق یہودی ورثہ بنانے کے لیے نشانہ بناتے ہیں، حالانکہ ان کا ان سے کوئی تاریخی تعلق نہیں۔ اصل مقصد صرف اسلامی آثار کو مٹانا ہے۔ وہ مزید کہتے ہیں: "جنوب مغربی کنارے میں کئی مساجد اور مذہبی مقامات کو تاریخی و توراتی تعلق کے نام پر نشانہ بنایا گیا ہے، لیکن حقیقت میں پس پردہ تمام سرگرمیوں کے پیچھے سیاسی محرکات اور صیہونی حکام کے بیانات ہوتے ہیں، جو آبادکاروں کو اسلامی و مسیحی مذہبی مقامات پر حملے کے لیے کھلی چھوٹ دیتے ہیں۔"

مسجد نبی یونسؑ، دیگر انبیا سے منسوب مزارات اور مساجد کی طرح، یہودی آبادکاروں کی مسلسل دراندازی کا شکار ہے، جو انھیں اپنی توراتی روایت ثابت کرنے کے لیے کسی نہ کسی شکل میں ان تاریخی مذہبی مقامات پر قابو پانے کی کوشش کرتے ہیں۔
 عراق میں 
نبی یونسؑ کا ایک اور مزار عراق کے شمال میں موصل شہر میں دریائے دجلہ کے مشرقی کنارے پر واقع ہے۔ جامع نبی یونسؑ ایک نسبتاً بلند ٹیلے پر بنا ہوا ہے، جسے "تل النبی يونس" کہا جاتا ہے اور اس تک لمبی سیڑھیوں کے ذریعے پہنچا جا سکتا ہے۔ جامع النبي يونس، موقع مساجد العراق یہ مسجد مسجد التوبہ کے نام سے بھی معروف تھی۔ جون 2010 میں مسجد کے قریب ایک بم دھماکے سے بیرونی دیوار کو معمولی نقصان پہنچا تھا۔جامع النبي يونس.. رمز السياحة الدينية في الموصل أخبار العالم 15.05.2010   .انفجار استهدف مقام النبى يونس بالموصل اليوم السابع 25 يونيو 2010 

 لبنان میں 
لبنان کے جنوب میں قریہ کفرہ میں نبی یونسؑ کا ایک مزار موجود ہے۔ ایک اور مزار شیخون میں، جو حماۃ اور ادلب کے درمیان واقع ہے، بھی پایا جاتا ہے۔في الموصل.. مقام النبي يونس موقع عشرينات 16 March 2009 فاروق البدر 

 حوالہ جات 

 بیرونی روابط 
مسجد نبی یونس

زمرہ:الخلیل کے مقامات
زمرہ:مغربی کنارے میں مساجد
زمرہ:موصل میں مساجد
زمرہ:آثاریات عراق